Discutia Saptamanii, 20 aprilie 2008 
Realizator: Dan Tapalaga

Diaconescu: Voi face campanie la periferie in costum si cravata 
Mitrea: Baronii PSD n-au nici o problema pentru ca sunt votati de popor

Candidatul PSD, Cristian Diaconescu, explica de ce a acceptat, in cele din urma, sa intre in cursa pentru Bucuresti si cum se va prezenta in campania electorala: la costum si cravata in periferia Capitalei. Directorul de campanie al PSD, Miron Mitrea, afirma ca asa numitii baroni locali ai  partidului sunt buni si sustine ca asa numit grup reformist de la Cluj va trebui sa dea socoteala dupa ce vor pierde alegerile locale. Cei doi lideri PSD vorbesc la, Discutia Saptamanii difuzata duminica la BBC si HotNews.ro, despre probleme partidului in campania pentru locale. 

Rep: PSD si-a lansat miercuri, 16 aprilie, candidatii la alegerile locale. Cristian Diaconescu a intrat in cursa pentru Bucuresti, Miron Mitrea director de campanie. Incepem cu domnul Diaconescu. Pina la urma, domnule Diaconescu, cine v-a convins sa candidati?
CD: Partidul Social Democrat.

Rep: Cine din Partidul Social Democrat?	
CD: Biroul Permanent pentru ca, sigur, am intrat cu parerea mea, si am iesit cu parerea lor, sa fie foarte clar. In orice caz, candidatura mi-o asum integral si lucrurile merg inainte. Permiteti-mi, va rog, sa dau o explicatie dincolo de aceste lucruri. Cu o luna, o luna si jumatate inainte am discutat cu domnul Miron Mitrea. Pacatul intial, ideea initiala e a domniei sale. Am discutat cu domnul Miron Mitrea, evident si cu presedintele Geoana, am discutat in principiu, in ideea gasirii unei variante.

Rep: Dar ideea domnului Miron Mitrea a fost la un moment dat sa candideze el insusi, nu, domnule Mitrea?
MM: Ideea mea a fost sa castigam Bucurestiul. Era un conflict intre Marian Vanghelie, care era candidatul oficial al organizatiei, extraordinar de bine sprijinit de organizatie, cum s-a vazut si la Romexpo, organizatia de Bucuresti tine foarte mult la el. Era Sorin Oprescu care a mai candidat de doua ori la Primaria Generala a capitalei, pe care cei de la Bucuresti il refuzau drept candidat tocmai pe aceste motive:  a candidat de doua ori, a avut unele greutati in campanie si voiau un candidat care, spuneau ei, sa nu piarda alegerile, sa nu vina in spate cu doua infrangeri. Atunci m-am intalnit cu Cristian Diaconescu in birou la Mircea Geoana si am spus: eu cred ca solutia pentru noi la Bucuresti este Cristian Diaconescu.

Diaconescu a primit impulsul initial de la Mitrea

Rep: Deci e propunerea dumneavoastra.
MM: Initial, pacatul intial cum spunea foarte bine Cristian, a fost al meu.

Rep: Impulsul initial.
MM: Impulsul initial. Dupa aceea lucrurile au evoluat. Organizatia de Bucuresti s-a gandit si la mine, am spus ca in anumite conditii pot accepta, am ramas pe fond la propunerea initiala care pana la urma, iata, ca s-a si materializat.

Rep: Spuneti-ne, domnule Mitrea, ce a stat la baza alegerii finale, ce studii, ce analize interne?
MM: Bucurestiul a avut tot timpul in ultimii 18 ani candidati mai putini, candidatii in general, aproape toti candidatii si primari de o anumita factura. M-am gandit ca Bucurestiul este totusi capitala Romaniei si decat sa avem un candidat care sa ne duca la o discutie de genul ‘cine a furat mai mult’, tipul de campanie tipica in Romania, tu ai fost nu stiu unde, ai furat mai mult, tu ai facut mai putin, samd. Decat sa avem candidati care trebuiasca sa-si apere trecutul, pe atacuri corecte sau incorecte, de cele mai multe ori incorecte, decat sa avem candidati carora sa li se spuna intotdeauna ca nu au nimic de-a face cu intelectualii, sa li se ceara sa scrie ‘va’ impreuna nu cu liniuta, samd… aici faceam si o gluma, vom avea o campanie intre ‘V-asile’ Blaga si Cristian Diaconescu.

Rep: Sau ‘care este’.
MM: Bun, asta nu pot eu sa vorbesc de colegii mei. Nu e frumos, vorbesc de adversarii mei, asa e frumos. Am spus ca un intelectual, un om eminamente onest, un om care intelege acea necesitate de a moderniza Bucurestiul pe care n-o intelege chiar toata lumea, in nici un caz nu va avea probleme sa inteleaga ca trebuie mult mai multa civilitate in orasul Bucuresti.

Rep: Dar de ce Cristian Diaconescu si nu Sorin Oprescu? Pe acelasi profil de intelectual.
MM: Pentru Cristian Diaconescu stiam ca putem obtine sprijinul organizatiei Bucuresti, nu pierduse niciodata o campanie uninominala, nu venea in spate cu o infrangere. O infrangere politica iti marcheaza orice alta candidatura, sa fie foarte clar. Este un om harnic, este un om punctual pentru ca una  dintre problemele pe care organizatia de Bucuresti i le-a reprosat in campanie lui Sorin Oprescu a fost legata doar de punctualitate, deci de capacitatea de a munci in campanie.

Diaconescu: N-am vrut sa fiu un Sorin Oprescu 

Rep: Bun, dar domnul Diaconescu a mai avut o problema. Si anume, n-a dorit aceasta candidatura si, in urma cu trei saptamani, domnule Diaconescu, negati ca veti candida spunand asa: “eu nu sunt iepurele pe care sa-l scoti din joben”.
CD: Sigur ca da. Era foarte simplu, eu tin la regula si disciplina in Partidul Social Democrat.  Partidul Social Democrat, in primul rand, discuta in organizatia de Bucuresti alte candidaturi decat Cristian Diaconescu. Sigur ca, in mod public cate vreme lucrurile nu erau decise in interior nu puteam afirma ‘ba da, vreau sa candidez” sau “mi-ar placea sa candidez si urmeaza sa ne luptam in interior din aceasta perspectiva. Iertati-ma, cu toata prietenia, n-am vrut sa fiu un Sorin Oprescu care nu a venit practic la partid nici un moment sa spuna in mod formal “oameni buni, in aceasta structura de conducere eu vreau sa va anunt ca vreau sa candidez”. Mesajele s-au primit intermediat, prin presa. A fost alegerea domniei sale. Nu am vrut sa fac acelasi lucru si sa multiplic o stare de incertitudine care, clar, crea o vulnerabilitate politica in acel moment.

Rep: Dar de ce credeti ca domnul Oprescu face asta?
CD: Nu stiu, este chiar inexplicabil. Pentru ca, stiu, poate nu crede poate e sfatuit gresit, are usile deschise la Partidul Social Democrat. Eu am spus public de nenumarate ori, sigur, incurca eventuala candidatura independenta a domniei sale, este evident, dar pe de alta parte, mi-as dori foarte mult, pentru ca il cunosc si il apreciez, sa fie alaturi de mine,

Mitrea: Oprescu ia jumatate din voturi de la PSD, jumatate de la PD-L

Rep: Domnul Mitrea declara ca, candidatura domnului Oprescu  daca se mentine, ar putea sa aduca voturi sau sa ia voturi de la domnul Blaga. De ce nu de la PSD?
MM: Eu nu am spus ca numai de la domnul Blaga, iar din focus grupurile pe Bucuresti, rezulta clar ca eventuala candidatura independenta a lui Sorin Oprescu  va lua jumatate de voturi de la PDL, jumatate de la PSD. Clar este ca nu ia nici un vot de la PNL. PNL-ul are un bazin pe Bucuresti care merge tot aliniat in spatele candidatului lor, indiferent cum il cheama. Cat de mult va lua de la fiecare din aceste partide, depinde de campanile pe care si le face fiecare partid in parte. 

Rep: Candidatura lui Sorin Oprescu pe cine ar dezavantaja mai mult? PDL? Sau PSD?
MM: PSD. Pentru ca este Bucurestiul – indiferent ce spunem noi  - va fi un teren de lupta politica. In primul rand in aceasta lupta politica, cucerirea politica a Bucurestiului va tine seama si de capacitatea candidatilor de a prezenta niste proiecte credibile. Si eu sunt convins ca Cristian Diaconescu le are.

Rep: Va renunta domnul Oprescu la candidatura?
MM: Nu stiu ce sa zic. Incep sa cred ca nu. Am sperat ca da, incep sa cred ca nu. Este o ambitie a lui Sorin.  Cum spunea si Cristian mai devreme, il respectam, eu personal tin in continuare foarte mult la el, chiar daca in prima zi m-am enervat foarte tare, mi-a trecut.

Mitrea: Lui Oprescu nu i s-a propus nimic ca sa se retraga, dar era oricum pozitionat la functia de ministru

Rep: E adevarat ca PSD i-a promis functia de ministru al sanatatii, o eventuala functie daca se retrage?
MM: E si mai simplu, in guvernul pe care noi il pregatim, guvernul alternativa pe care orice partid il va prezenta dupa alegerile locale, deja Sorin Oprescu era pozitionat la Ministerul Sanatatii, cu mult inainte de a apare aceasta discutie despre candidatura lui, deci nu este un troc. Am fost la discutia cu Sorin Oprescu, nu i s-a promis nimic. Deci nu a fost o discutie daca imi dati asta ma retrag, daca iti dam asta daca te retragi. A fost o discutie de genul Sorin, n-ai venit niciodata la partid sa spui ca vrei sa candidezi, n-ai fost nici la Bucuresti, nici la Biroul permanent, noi am aflat din presa treaba asta, de aceea te intrebam oficial, daca vei candida sau nu. Si a spus: nu stiu, ma gandesc.

Rep: Asta cand s-a intamplat?
MM: Zece zile.

Rep: Si de atunci ati mai avut dialog?
MM:  Nu.

Rep: Semnale dinspre Sorin Oprescu?
MM: De atunci nu ne-am mai intalnit. Dupa aceea a urmat lansarea samd. N-a existat niciodata aceasta negociere.

Rep: Unii analisti, domnule Mitrea, l-au vazut in spatele candidaturii domnului Sorin Oprescu pe Ion Iliescu.
MM: Nu.

Rep: Nu, ce?
MM: Nu, nu e corect asa. Domnul Ion Iliescu cand a inceput cursa pentru nominalizarile de candidati, prima opinie a domniei sale a fost sa nu-l nominalizam pe Sorin Oprescu din cauza faptului ca a mai pierdut de doua ori si nu ar fi potrivit sa intram cu el in lupta. Dupa aceea, cand Bucurestiul a venit cu candidatura lui Marian Vanghelie, pe care domnul Ion Iliescu n-a apreciat-o deloc, dansul a spus ca e mai potrivit Sorin Oprescu decat Marian Vanghelie. In momentul in care am purtat discutia si a fost propus Cristian Diaconescu, v-ati uitat la televizor, a votat alaturi de colegii dansului. Deci dansul il prefera pe Sorin Oprescu in antiteza cu Marian Vanghelie. Dar eu am fost la discutia initiala cand dansul a spus sa nu-l propunem pe Sorin Oprescu drept candidat pentru ca are o oarecare dezordine in activitate si va ingreuna campania electorala si asta o stim noi toti. Pentru ca a mai pierdut de doua ori. Dupa aia sigur, a ales intre Vanghelie – Oprescu la Oprescu.

Diaconescu: voi veni cu proiecte de stanga 

Rep: Dar de ce ati fi dvs, domnule Diaconescu, mai bun decat domnul Blaga?
CD: Sa vedem in momentul in care vom discuta pe proiecte. Ei vor veni cu proiecte, noi vom veni cu proiecte. Ce se intampla? Exista o parte buna si o parte rea. Probabil ca toti ne vom adresa acelorasi teme, pentru ca lucrurile sunt certe pentru milioane de bucurersteni…

Rep: Trafic…
CD:  Exact, trafic, mizerie, curatenia in oras, serviciile, utilitatile publice, etc., parcari si altele.

Rep: Diferenta o va face ce, dupa dvs?
CD: Eu cred ca modul in care in primul rand bucurestenii vor intelege ca aceste proiecte poti fi aplicate de maine, in al doilea rand in masura in care bucurestenii vor intelege ca aceste proiecte se adreseaza si unor categorii mai largi de cetateni. Eu am pretentia ca voi veni cu proiecte de stanga.

Rep: Apropo de principalul adversar al dvs, domnul Blaga, spunea despre dvs, tot aici la BBC, ca va respecta ca diplomat dar ca nu va pricepeti la administratie. Ce-i raspundeti?
CD: Suntem in dialog politic evident , pe de alta parte il respect pe domnul Blaga nu neaparat pe o anumita calitate in sine, il respect ca un om puternic, un om determinat, dar in momentul in care vom vorbi de viziune, vom vorbi de o strategie si de credibilitatea ei in fata cetatenilor, va pierde.

Diaconescu: imi voi face campanie la periferia Capitalei in costum si cravata 

Rep: Ati vorbit de proiecte de stanga. Ce inseamna asta?
CD: Proiecte de stanga inseamna sa vedem cun rezolvam problema traficului din punctul de vedere al instrumentelor de trafic cu componenta sociala: metroul, autobuzele, tramvaiele, nu intru acuma in detalii, e vorba de circulatie, sa vedem cum rezolvam parcarile dintre blocuri pentru sutele de mii de oameni care traiesc la blocuri. Si ca sa spun in contrast, nu cei care traiesc in centru, cu toata prietenia si n-as vrea sa-i pierd ca electori, dar nu cei care traiesc in centru au cele mai grave probleme de rezolvat din punct de vedere al primarului. Cu cat ne ducem spre periferie acolo identificam intr-adevar uriasele decalaje.

Rep: Da, dar e foarte greu sa mergeti spre periferie cum spuneti dumneavoastra si va citez: “nu-mi dau cravata jos, nu-mi pun cizme si n-am sa cotrobai prin canale doar ca sa devin simpatic, cu riscul sa se supere ai mei pe mine” ati spus asta in 14 aprilie la Antena 3.
CD: Si continui si o reafirm si la dvs. cu exact aceleasi cuvinte…

Rep: Spre periferie in cravata e greu
CD: Ba nu, veti vedea ca este in regula, si acei oameni trebuie sa se bucure de demnitatea relatiei cu un primar care nu isi schimba hainele pentru ca ar avea o atitudine oarecum depreciativa in ceea ce ii priveste. Nu inseamna ca acei oameni nu au respectul parte-nerului bine imbracat, care stie sa le vorbeasca in mod adecvat. Aceasta e o falsa problema, ca aici vin imbracat in costum de haine pentru ca respectul ar fi mai mare fata de cetatenii la care ma adresez. Si in al doilea rand, nu imi voi pierde identitatea.

Rep: Adica a gresit domnul Geoana acum patru ani cand s-a bagat im cizme?
CD: Da, cred ca da. In primul rand nu acest proiect i se potriveste ca identitate, pina la urma nu putem fi orice doar de dragul de a obtine toate voturile si in al doilea rand, revin, este o chestiune de respect si fata de ultimul om din punct de vedere al nivelului de trai. Pentru ca a ajuns in situatia aia si din vina noastra.

Rep: Pe de alta parte asta e campania electorala, domnule Diaconescu, iar partidul din care faceti parte, PSD a obisnuit electoratul cu un anumit tip de comportament. Cu mici si bere, daca vreti, asta a fost, domnule Mitrea, dominanta campaniilor electorale de pana acum.
MM: Nici vorba.

Mitrea: Geoana a facut o prostie cat casa intrand in cizme. A gresit si Nastase cand facea pe popularul prin 2004

Rep: Sa ne amintim de 2004.
MM: Nici vorba. A fost 1 Mai. Si va fi si in acest an. 1 Mai muncitoresc cu mici si bere in toata tara. Asta nu inseamna campanie. Mici si bere in campanie…

Rep: Cum il potrivit pe domnul Diaconescu in acest peisaj?
MM: Mici si bere in campanie au dat foarte mult si de la PDL prin toate cotloanele tarii. Asta e un mod de a face campanie care nu s-a inventat in Romania de 5 ani, sau de 10 ani. A fost o pauza cat au fost comunistii la putere, si dupa aceea s-a repetat, si in toata lumea se intampla la fel. Nu asta e problema. Eu sunt de acord cu ce spune Cristian Diaconescu. A te duce in periferie nu inseamna sa te duci in cizme, care nu ti se potrivesc, si sa te apuci sa dai mina pe la porti si sa umbli prin piete. Sunt politicieni carora li se potriveste asta, sunt politicieni carora nu li se potriveste. Cristian Diaconescu este un politician caruia nu i se potriveste acest lucru. Ne-am propus constient un politician caruia nu i se potriveste s-o prin piete acuma, sa stranga miini…el cand spune in periferie, se duce cu proiecte in periferie. Are proiecte care se adreseaza in special celor de la periferie. Astazi am discutat impreuna proiectul de parcari pentru Bucuresti. Nu ma duc  la periferie sa-mi pun niste cizme, cum a gresit Mircea Geoana. Asa l-au invatat pe el consilierii lui si a fost o prostie cat casa. Nu poti sa te schimbi. A gresit si Adrian Nastase cand facea pe popularul in vara lui 2004 si i-am spus: nu e bine. Fiecare suntem ceea ce suntem si trebuie sa convingem oamenii sa ne voteze pe noi pentru ceea ce suntem, nu pentru ceea ce nu suntem.

Rep: O intrebare: o sa-l creada pe domnul Diaconescu oamenii de la periferie cand il vad cu cravata si vorbindu-le foarte sa zicem…
MM: Haideti sa va spun o poveste din tinertea mea politica cand mergeam in Vrancea sa fac campanie si am considerat ca daca voi merge in costum si cravata in mediul rural n-o sa ma potrivesc si atunci m-am imbracat casual si am inceput sa umblu pe la tara. In a doua comuna a venit la mine primarul si mi-a spus foarte serios: domnule Mitrea daca n-aveti bani, va cumparam noi un costum si o cravata. Si am inteles ca oamenii vor sa fie respectati. Consoider o lispa de respect faptul ca vin la dvs imbracat cum sunt acum, dvs sa considerati ca este simbata…

CD: Daca imi permiteti foarte rapid sa adaug aici…

Diaconescu: Voi ramane candidatul in cravata toata campania

Re: Va rog.
CD: M-am dus in Constanta. Era o strada intr-o comuna cu foarte multe carciumi si cineva a iesit de la carciuma si mi-a spus: e foarte bine, va multumesc ca ati venit, dar nu e normal ca dvs, senator de Constanta si fost ministru al Justitiei sa stai sa beti cu noi la carciuma. Faptul ca ne vedeti, vedeti care sunt problemele noastre nu la carciuma le rezolvati.

Rep: Bun, nu la carciuma, domnule Diaconescu, dar, si asta e o chestiune importanta de urmarit altminteri in campanie, veti ramane candidatul in cravata, toata campania?
CD: Voi ramane candidatul in cravata toata campania, repet, si fata de atacuri murdare, voi ramane candidadtul in cravata si fata de retorica negativa, pentru ca eu cred, serios, odata ca Bucurestiul n-are culoare politica. Nu e nici PSD-ist, nici PNL-ist nici ce vreti dumneavoastra, este un oras usor exasperat, poate mai mult exasperat care asteapta idei. Sigur ca asteapta sa vada si cum aceste idei sunt credibile, iar eu pentru a-mi face credibile ideile trebuie sa raman in cravata.

Rep: Deci, n-o sa va vedem sa spunem, cu domnul Vanghelie alaturi, mincand un mic si o bere?
CD: N-o sa ma vedeti cu gesturi declarative. Sigur ca o sa ma vedeti cu Marian Van-ghelie petru ca este candidatul sectorului 5, pentru ca este seful organizatiei Bucuresti, ar fi aberant sa nu fim impreuna. Dar, pe de alta parte, repet, cu el sau cu oricine altcineva, sau de unul singur nu voi face gesturi demonstrative. O sa ma vedeti, cine o sa ma poate vedea prin Bucuresti, fara televiziune dupa mine.

Rep: Dar asta e anti-campanie deja ce spuneti.
CD: Nu stiu o sa vedem.

MM: Vom vedea la sfarsit.

CD: Vom vedea la sfarsit, exact.

Mitrea apara baronii locali ai PSD: Un om votat de popor nu are nici o problema

Rep: I-am vazut miercuri seara la Romexpo, domnule Mitrea, pe urmatorii pe scena lansarii candidatilor PSD:  Marian Oprisan, Constantin Contac, Gavril Mirza, Radu Mazare, adica ceea ce presa a numit de-a lungul timpului “baronii PSD”. I-am vazut apoi la sectoare pe domnul Darabont, Mihalache, Ontanu, adica fotografia PSD din 2000. Si intrebarea e asa: cum poate promite PSD schimbarea cu oameni vechi?

MM: Dac erati onest pana la capat l-ati vazut si pe Cazacu de la Hunedoara, l-ati vazut si pe Dragos Benea de la Bacau , vorbesc de oameni sub 40 de ani, ati vazut foarte multe femei primar propuse in localitati.

Rep: E adevarat, dar locurile importante, masa critica pare sa fie formata din oamenii fostului PSD.
MM: Nu, nu exista un fost PSD si un actual PSD, numai dvs aveti senzatia ca exista un fost si un actual PSD. Este acelasi PSD din totdeauna, partid social democrat care se adapteaza la schimbarile din societate, care schimba oamenii in ritmul lui, nu ritmul in care vor cei din afara, cu atat mai putin adversarii politici, care va respecta intotdeauna pe oamenii puternici care au capacitatea sa castige alegerile la ei acasa.

Rep: Chiar daca au probleme?
MM: N-au nici o problema, alta decat cea care este creata in presa. Ei nu au nici o problema. Un om care este votat de popor nu are nici o problema. Un om care nu este votat de popor in politica ala are o problema. Mi-aduc aminte ca presedintele Romaniei, cand a fost ales, avea o mare problema creata de altii. Dar poporul roman a considerat ca nu e cazul sa se uite la ea si l-a votat presedintele Romaniei. In Romania problemele se creeaza politic in 99% din cazuri. Spune un om care a creat si caruia i-au fost create probleme.

Rep: Unii va reproseaza ca ati pus candidati foarte multi oameni cu probleme penale, e adevarat ca si la PDL gasim candidati cercetati penal. Totusi, unii analisti observa ca la PSD pare sa fie o concentrare mai mare. Era mai bine sa mai renuntati la cativa?

MM: Nu. Era mai bine ca actuala putere sa ne faca mai putine dosare artificiale. Procu-ratura in Romania, si nu spun de astazi, daca va uitati in urma veti vedea ca in 2003 am avut aceasta declaratie, Romania va fi o tara normala atunci cand procuratura nu va fi un instrument politic. Ti se creeaza sau se creeaza dosarul uite-asa… Vrei sa-i faci dosar la comanda lui domnul. Asta nu inseamna ca nu respect justitia.

Rep: Dar mai spuneti cand ati facut declaratia referitoare la procuratura care poate sa faca dosare peste noapte, in ce an?
MM: 2003.

Rep: Stiti cine era ministru al justitiei in 2003?
MM: Nu, adica stiu.

Mitrea despre grupul de la Cluj: “toti sunt absolut exceptionali, nemaipomeniti, pentru ca pierd”

Rep: Cine?
MM: Doamna Rodica Stanoiu. Dar vedeti ca dumneavoastra faceti din nou o confuzie. Credeti ca ministrii de justitie neaparat, ei controleaza treaba asta. Dar nu este neaparat asa. Dar raman la parerea mea si o spun in continuare, si am s-o spun pana cand voi vedea ca lucrurile sunt altfel, si ele vor fi altfel cand in Romania va avea loc o reforma a justitiei, n-a avut loc. Toate povestile despre reforma justitiei au fost doar incercarile unora sau altora de a subordona justitia. Dar reforma justitiei va avea loc atunci cand procuratura va fi in slujba adevarului si atunci noi vom fi organizati cum e organizata Franta, cum este organizata Spania, cum e organizata Germania, nu atunci cand vom avea o organizare de tip sovietic, dar ma rog, ma opresc aici… Iar referitor la candidati, ca m-ati intrebat si nu vreau sa fug de intrebarea dumneavoastra. Acei oameni pe care i-ati vazut pe scena si pe care i-ati nominalizat sunt viitorii alesi, in mod cert. Dar imi place foarte mult cand vad anumiti analisti politici, si adversari politici fiind foarte preocupati de candidatii nostri care castiga. Sunt absolut incantati de candidatii nostri aia care pierd. Nimeni nu-mi critica candidatii de la Cluj unde mananc bataie de nu ma vad ca partid de ani de zile. Toti sunt aboslut exceptional, sunt curati, sunt frumosi, nemaipomeniti pentru ca pierd…

Rep: E grupul reformist, asa e vazut in PSD.
MM: Vedeti ca in politica lucrurile sunt mai simple, sunt ca la radio. Aveti rating, sunteti buni; n-aveti rating, va schimba.

Rep: Dar cine sunt cei care pierd de la Cluj?
MM: Organizatia de Cluj. Pana acum a pierdut.

Rep: Dar cine sunt oamenii de acolo?
MM: Toti.

Rep: Dincu? Rus?
MM: Conduce Dincu.. Sper ca Dincu va castiga de data asta, daca nu va fi intrebat, va spun sigur ca va fi intrebat mai ales dupa ce creezi un val de…

Mitrea: grupul de la Cluj va pierde alegerile pentru ca nu stie sa relationeze cu populatia 

Rep: Va fi intrebat ce?
MM: Cum a pierdut.

Rep: Si daca il intrebati ce? Ca banuiesc ca l-ati mai intrebat si pana acum.
MM: O sa vedeti.

Rep: O sa vedem ce?
MM: O sa vedeti. Si nu va fi el singurul intrebat. Toti ei care vor pierde vor fi intrebati: de ce ati pierdut. Poate n-au luat masurile cele mai bune, poate n-au pus candidatii cei mai buni, poate n-au avut curaj sa se bage ei in lupta. 

Rep: Pe de alta parte discutia e valabila si anume, PSD din punctul dvs de vedere a pus frina mesajului reformist cu acest tip de candidati, promovand acest tip de candidati si recuperand cam tot ce se poate recupera la nivel de leadership?
MM: PSD este un partid de stanga care isi face singur politica de cadre si nu suntem naivi sa vedem ca toti cei care pierd sunt laudati intr-o parte de dreapta a presei
Sunt baieti exceptionali, dar ei pierd, nu reusesc sa castige acasa, iar cei care sunt iubiti si castiga acasa sunt critcati ca sunt niste nemernici pentru ca nu stiu sa piarda in fata fortelor de dreapta. Va dau o veste buna: nu stim sa pierdem in fata fortelor de dreapta ca ansamblu, poate om mai pierde pe la Cluj, pe la Bihor, pe la Arad, unde am facut niste reforme extraordinare, am adus niste baieti extraordinari care  …

Rep: Acum suntei foarte ironic la adresa grupului de la Cluj.
MM: Nu sunt ironic deloc.

Rep: Ba da.
MM: Din contra, chiar sunt prieten cu ei. Le spun povestea asta demult si Cristian a  fost de fata cand prima oara le-am spus ca a vorbi despre reforma fara sa intelegi ca electoratul tau de stanga e in stanga si intai te adresezi lor si dupa aia iti cauti alt electorat, este baza unui partid politic, iar a incerca sa te duci in alta parte sa iei un electorat care nu este al tau acum si sa-l uiti pe al tau, cei care te-au trimis in Parlament este o prostie, nu o greseala.

Rep: Dar dvs. ce credeti, grupul de la Cluj va castiga alegerile la Cluj sau nu?
MM: Nu.

Rep: De ce?
MM: Pentru ca nu stie sa relationeze cu populatia din Cluj. Atat.

Rep: Interesant.
MM: Dar nu grupul de la Cluj. Grupul de la Cluj nu mai exista demult. Organizatia de Cluj are o problema de relationare cu populatia din judetul Cluj si nu va castiga la nivelul la care ma astept eu sa castige. Sunt convins ca vor avea rezultate foarte bune, sa ne intelegem. Nu cred ca va castiga municipiul Cluj unde lupta este foarte mare si este foarte importanta. Are a doua sansa, ca sa fiu corect.

Mitrea sustine ca nu l-a denuntat pe Nastase la Parchet 

Rep: I-a trecut domnului Nastase supararea pe dvs. domnule Mitrea?
MM: Intrebati-l pe el.

Rep: Stiti de ce va intreb?
MM: Nu.

Rep: In 2006 se intelegea din declaratiile domnului Nastase ca va suspecta ca l-ati fi denuntat la Parchet intr-unul din dosare si spunea asa: “ in declaratiile pe care le-a dat in legatura cu campania electorala sunt unele comentarii pe care consider ca el – adica Miron Mitrea – ar fi trebuit sa le faca intr-o discutie particulara cu mine, daca avea nemultumiri”.
MM: A citit dupa aceea cu grija materialele respective si a vazut ce am spus. A fost o nervozitate de-a lui. Au fost declaratii de genul ‘cred ca a gresit Nastase’ sau “Nastase a gresit’.  De ce erau interesati cei de la Parchet unde a gresit Nastase in campania electorala, probabil ca vor raspunde intr-o zi. Si el nu a fost atunci luat de val, n-a inteles ca declaratiile care l-au nemultumit pe el, erau declaratii la raspunsuri politice. Ei ma intrebau : ‘credeti ca a facut bine Nastase  in campania cand a facut nu stiu ce declaratie”, si eu am zis nu,  cred ca a facut prost. Nici astazi n-am inteles de ce Parchetul era preocupat atunci, in cazul Nastase, de aspectul politic al campaniei.

Rep: Atat? La asta se rezuma declaratiile pe care le-ati dat?
MM: Restul a fost foarte multumit de faptul ca am spus lucrurile asa cum au fost, pentru ca nu el si-a condus din punct de vedere financiar si organizatoric campania. E o tampenie ce au spus cei de la procuratura in ce-l priveste pe el, si am scris lucrul ala in declaratie. Nu s-a ocupat el.

Rep: Foarte pe scurt, cititorii Hotnews, domnule Diaconescu, va intreaba, intre altele ce solutii aveti la haosul urbanistic din Bucuresti, cum veti opri mutilarea arhitecturii din capitala? 
CD: Primele solutii, chiar nu e oportunist, dar veti evdea pe site,  pe care le propunem ca partid, sunt legate exact de aceasta tema, de urbanism, si de trafic pentru ca – si toate partidele stiu asta, nu vreau sa ma dau destept la dvs, - in topul nemultumirii cetatenilor traficul este pe primul loc.

Rep: Depindeti totusi si de viitorul guvern in ceea ce priveste promovarea proiectelor in Bucuresti.
CD:  Da, in mod clar…

MM: D-aia trebuie sa si castige Cristian Diaconescu, pentru ca in mod cert noi vom face viitorul guvern.
CD: In mod clar marile proiecte presupun un efort serios. Centrul, fara sa facem un centru pietonal, este un proiect foarte mare in care si guvernul trebuie sa se implice daca doreste sa faca din Bucuresti o capitala europeana.

Rep: Apropos de viitorul guvern, la ce va foloseste alianta cu PC?
MM: PC-ul are acum in sondajele noastre de opinie 3,5 – 4 puncte. Experienta noastra arata ca in 2004 au avut 7 puncte in alegerile locale si vrem sa punem la un loc aceste puncte pentru alegerile din toamna. 

Mitrea: Voiculescu, luat a treia oara de PSD si pentru Antene 

Rep: Bun, dar foarte onest, conteaza media cu care vine domnul Voiculescu, in campanie?
MM: Conteaza si media.

Rep. Conteaza si presa.
MM: Sigur, Uitati-va ca singurul om din Italia care a reusit sa aiba doua mandate intregi si merge la al treilea are ceva cu media in spate. 

Rep: Berlusconi, adica. Dar Voiculescu nu e chiar Berlusconi.
MM: Acuma, masurat la dimensiunile Romaniei .

Rep: Apropos de dosarul de la DNA se duce catre parlament pentru avizare? Care e soarta lui?
MM: Habar n-am.

Rep: Nu stiti. Dar ce mai stiti de el, asa in general?
MM: Nimic.

Rep: Nu pare sa va mai intereseze.
MM: Nu m-a interesat niciodata foarte tare.

Rep: V-ati linistit ca e nevoie de aviz de la Parlament.
MM: Nu.

Rep: Si ca n-o sa fie dat probabil. Nu?
MM: Nu. O sa vedeti cand o sa apara public, eu n-am vorbit de el.

Rep: Dar de ce nu-l faceti dvs, public?
MM: Pentru ca nu merita.

Diaconescu: cel care a sesizat DNA in cazul sotiei mele este cercetat pentru abuz in serviciu

Rep: Bun. Domnule Diaconescu, ultima chestiune, veti avea timp suficient in campanie sa vorbiti despre proiecte.  Acum despre mici probleme, aceleasi lucruri le-am discutat si cu domnul Blaga. Sotia dvs, domnule Diaconescu mai este cercetata de DNA in dosarul Eximbank?
CD: Nu, in schimb cel care a facut actul pe care l-a trimis cu incalcarea legii Curtii de Conturi la DNA e cercetat de DNA pentru abuz in serviciu.

Rep: Cine? Despre cine e vorba?
CD: Domnul fost consilier de Curte de Conturi Ispir care, sigur, pe un mecanism politic bine pus la punct, nu vreau sa le amestec acum, dansul a facut un act incalcand legea. Acel act, ma rog, a fost transmis in presa si la DNA si de aici a plecat toata povestea. Dincolo de toate aceste chestiuni, Consiliul de administratie al Eximbankului, deci nu s-a inceput urmarirea penala si asta este o solutie de acum 8 sau 9 luni. Dar, repet, cel care a facut acel act, se afla si acum in ancheta.

MM: Directorul de la banca are de doua salariul pe care il avea Mariana si e in regula.

CD: Si vad ca nu deranjzeaza pe nimeni.

Rep: Cine e director acuma?
CD: O persoana care face parte din Consiliul de coordonare al Partidului National Liberal.

MM: Daca e liberal poate sa ia bani multi.

Rep: Sotia dvs cat avea salariul? 
CD: Chiar nu-mi amintesc.

Diaconescu: directorul PNL de la Eximbank ia 1, 4 miliarde pe luna

Rep: Ultima oara presa scria de 800 de milioane
CD: Probabil, nu-mi dau seama. In orice caz acum e in jur de 1,4 miliarde. Se poate verifica. E drept ca nu veti gasi declaratia de avere a actualei conduceri a Eximbank. Nu exista pe site declaratia de avere.

Rep: Dar despre ce cine e vorba?
CD: Nu stiu, nici nu stiu cum il cheama.

Rep: Nu cred, daca v-ati uitat si pe site si ati vazut ca nu e declaratia de avere …
CD: Nu, cineva mi-a atras atentia ca nu este declaratia de avere, dar asta nu deranjeaza pe nimeni.

MM: M-am uitat eu, dar chiar si eu nu mai retin, steam cum il cheama…nu mai retin, o persoana importanta, un penelist, om de cinste.

Rep: Acum de principu, e OK, dvs erati secretar ed stat, daca nu ma-nsel in MAE in perioada in care sotia dvs a fost numita la conducerea Eximbank si avea un salariu de 800 de milioane?
CD: Nu salariul vred eu ca  este problema, in primul rand, pentru ca acest salariu se ia din bugetul bancii, nu de la stat. In al doilea rand eram secretar de stat la MAE fara a fi membru PSD si nici ea n-a fost niciodata membru PSD.

MM: Foarte bun director a fost Mariana la Eximbank, cel mai bun cu care am lucrat. Eu personal n-o cunosc, cand lucram eu cu banca, colegii mei.

Rep: S-a inchis si dosarul legat de presupusul prejudiciu? 
CD: Nu exista, nu a existat nici un dosar. Oamneii au facut o cercetare corecta, dincolo de tot ce s-a intamplat, la un interval de timp dupa ce s-a trimis respectivul act .

Rep: Deci DNA-ul n-a mai fost instrument politic aici?
CD: Nu, absolut deloc.

Rep: Pai, uneori e, alteori nu e?
CD: Eu va spun la ce m-ati intrebat, la cazul in speta. Sigur, daca discutam in plan general, atunci putem sa gasim tot felul de lucruri. Dar la cazul in speta nu, nici pe departe. Cu atat mai mult cu cat ei si-au continuat investigatiile si dupa ce Curtea de Conturi a retras sesizarea facuta de Ispir. Si nu pentru ca l-am ajutat eu pe Saguna, ci pentru simplul fapt ca era ilegala.

Rep: Ultima chestiune. Cu cine credeti, domnule Diaconescu, ca veti intra in turul doi, daca veti intra in turul doi?
CD: Cu Vasile Blaga.

MM: Sorin Oprescu. Eu vad turul doi Cristian Diaconescu – Sorin Oprescu.

Rep: Pe ce va bazati, pe scurt?
MM: Pe analizele de vot pe care le fac in acest moment.

Rep: Domnule Diaconescu, pe ce va bazati?
CD: Eu stiu, pe lucruri probabil mai superficiale. Pe un soi de capacitate sau tractiune pe care partidul o acorda respectivului candidat.